דף למנחה
נכתב על ידי חן טננבאום-דומנוביץ

לימוד לקראת יום העצמאות בנושא מקומו של המיעוט הערבי במדינת ישראל. עיון במגילת העצמאות,  בטקסטים ובנתונים דמוגרפיים, מוביל לשאלות האם חזונה של מגילת העצמאות רלוונטי לימינו? האם אנו פועלים להגשמתו?

מהלך הפעילות
א.	פתיחה במליאה
-	קריאה בקול רם של הטקסט ממגילת העצמאות ודיון בשאלת האזרחות המלאה והשווה.
       האם אזרחות מלאה ושווה משמעותה קיום כל החובות? קבלת כל הזכויות? האם שניהם יחדיו?
ב.	חלוקה לקבוצות לימוד קטנות (חברותא)
-	כל חברותא מקבלת דף לימוד. קוראים יחדיו את הטקסט ואת הנתונים ומנסים לענות על השאלות.
ג.	דיון במליאה
-	הטקסט "אשליה מתוקה" הוא טקסט ציני. לפני תחילת הדיון בטקסט יש לוודא שהמשתתפים מבינים זאת.
       כדאי לפתוח את הדיון בשאלה: אילו תחושות עורר בכם הטקסט?
       שאלות לדיון:
       אילו תחושות מביע סייד קשוע?
       קשוע מבטא תחושה של "בן חורג" למדינת ישראל, שבכל רגע יאמרו לו לקום וללכת מכאן. האם גם המשתתפים חשים תחושה דומה כלפי המדינה? מדוע?
האם ניתן לשנות את הרגשתו של קשוע לגבי המדינה? מדוע?
אם המשתתפים מוצאים כי יש אפשרות לשינוי, ניתן לשאול על מי מוטלת האחריות לשינוי – על הממשלה? על אזרחי ישראל הערבים? על אזרחי ישראל היהודים?  

ד.	דיון חותם
-	האם הצהרה זו מתקיימת בימינו?
-	אילו הייתם כותבים את מגילת העצמאות היום, האם הייתם כוללים בה הצהרה זו?